Jeg er netop hjemvendt fra jordemoder. Det meste var rigtig fint; Hans hjertelyd var som altid meget regelmæssig, han blev skønnet til 2000gram og virkede rigtig fin. MEN han stod forkert - dvs. med hovedet opad og numse + ben nedad, hvilket jordemoderen ikke var synderligt tilfreds med, da hun mener han burde have sat sit fast.  Derfor har jeg fået en tidligere tid end ellers om 5 uger, hvor jeg skal komme op og blive tjekket - og har han ikke sat sig fast, så har jeg muligheden for vendingsforsøg eller at vælge PKS - sidstnævnte har jeg bare ikke lyst til, da jeg har en idé om, at jeg gerne selv vil føde og have den oplevelse!  Iøvrigt er jeg 31+6 i dag hvis det har nogen relevans for spørgsmålene.  Nu vil jeg gerne høre jer herinde - hvornår stod jeres (1.) barn fast? Og med jer som havde børn som lå i sædefødsel - valgte i vendingsforsøg? Hvordan gik det?  Hvis ikke, og I valgte PKS, hvorfor gjorde I det?  Jeg stod selv i sædefødsel og da min mor efter 24 timer stadig ikke kunne få mig ud, så valgte mig et akut KS.  Jeg håber at høre fra nogen - er både glad over han har det godt, men også lidt ked af, at han ikke står fast.
for det er ikke det, at han ikke står fast, som jeg er ked af - men derimod at han vender forkert. Så det er egentlig erfaringer herom, som jeg er interesseret i at høre.
jeg har termin 3 dage efter dig, og var hos jdm for 2 uger siden. Min havde heller ikke sat sig, men det forventede min jdm slet ikke endnu. Hun sagde de tit vendte sig indenfor de sidste par uger. Det var ikke noget at bekymre sig om endnu.
stod fast ca 4 uger før fødsel, så muligheden for at han vender sig er der endnu. Kan godt forstå at du gerne vil føde naturligt, men tilråder læge og jordemoder dig ved næste konsultation at i planlægger et KS, så ville jeg personligt takke ja til dette. Jeg har været med til et par fødsler, hvor man mente man havde fået vendt barnet ved igangsættelsen, men hvor det så endte ud i akut KS, hvilket ikke er en rar oplevelse for hverken mor, far eller barn. Så mit råd til dig er, at får de vendt ham og lægger han sig fast, så er der absolut ingen ko på isen og selvfølgelig skal du have en naturlig fødsel. Men er han sådan en lille spirrevip der ikke vil sætte sig fast med hovedet først, så vælg det rolige PKS, da du kan være vågen under hele forløbet, samt at din kæreste også kan være med hele vejen. Sådan et plejer at være en lige så stor oplevelse som at fæde naturligt, idet forældrene har haft tid til at vænne sig til tanken om at det er sådan deres baby kommer til verden, frem for når det hele bliver akut og begge forældre når at blive møg nervøse.....